rlitschk/wikidir huggingface dataset:
Johannes Vermeer (dööped Delft, dän 31. Oktober 1632 - deer begreeuwen dän 15. Dezember 1675) is aan fon do bekoandste Niederloundske Kunstlere uut dät Goulden Tiedoaler fon do Niederlounde. Hie wuud in dät 19. Jierhunnert ju Sphinx von Delft naamd, deeruum dät sun Bitjen uut Lieuwend bekoand waas. Vermeer hied buutendät ne Foarljoowe foar tiedloose, sljuchte Momente. Hie blift weegen sien nit ättertoumoakjende Faawen un dän ferblufjende Luchtienhoold räätselhaft. Vermeers Skilleroatsjen, maast Genrebielden un n poor Historiemoaleräie, Allegorien un Stäädbielden, teekenje sik uut truch ne subtile Ferweendenge fon Faawen un ne perfekte Komposition. Hie ferwoande bietiede djuure Pigmente un hied ljoust Skoanelkenblau un Loodtin-jeel. Skilleroatsjen in dät Rijksmuseum Amsterdam (en) Die wuddelke Vermeer (en) Johannes Vermeer ap Artcyclopedia mäd fuul Ferbiendengen (en) Web Galerie fon Kunst Vermeerzentrum Delft Falskenge Van Meegeren Websiede uur it Interieur un Inventoar bie Vermeer touhuus
Mäd Photographie wäd gewöönelk meend, dät Moakjen fon Oubieldengen truch ne chemiske Ienwierkenge fon dät Lucht ap ne Ploate of Film. Dät Subjekt Photographie kon me skeede in Deelgebiete. Die chemiske Paat beskrift die Film of ju Ploate un ju Äntwikkelenge fon ju Bielde, die optiske Paat beskrift do ferskeedene Deele fon ju Kamera. Die chemiske as uk die optiske Paat sitte in dät Gehüüse fon ju Kamera, ju der ap Bääste beskrieuwen wäide kon as ne litje Kaste of Döise mäd n Gat deeroane. N besunner sliept Stuk Glääs foar dät Gat fon ju Kaste is ju Linse. Ju Linse of Objektiv moaket ap de Ploate of dän Film ne litje Oubieldenge fon dät tou photographierjende Objekt. Deerbie is ju so ienstoald, dät dät Lucht juust fokussierd (skäärpstoald) is, ju Bielde also skäärp is. Ju Linse in ne Kamera wierket as n Brillenglääs of Fergratterengsglääs. Dät Moakjen fon ne Photo-Bielde wäd däin, truch dän Ferslus tou eepenjen. Die Ferslus sit foar dät Gat in dät Gehüüse juust bääte ju Linse, so dät gewöönelk neen Lucht in ju Kamera oane kumt. Bloot wan me ap n Knoop ap de Kamera drukt, gungt die Ferslus gans kuut eepen. In ju kuute
Jan Havickszoon Steen (dööped 1626 - begreeuwen dän 3. Februoar 1679) waas n niederloundsken Genre-Moaler uut dät 17. Jierhunnert (uk bekoand as dät Gouldene Tiedoaler fon do Niederlounde). Psychologiske Iensicht, Sin foar Humor un ne Fulle fon Faawen sunt Maake fon sien Oarbaid. Steen wuud gebooren in Leiden, wier sien wäilhääbende katoolske Familie Bjouere wieren un al foar two generatione dät Weershuus Die roode Halbert hieden. As sien noch berüümdere Tiedgenosse Rembrandt van Rijn, besoachte Jan Steen ju Latienskoule un wuud Student in Leiden. Hie kreech sien moaleriske Uutbildenge fon Nicolaus Knüpfer (1603-1660), n düütsken Moaler fon historiske un figurative Szenen in Utrecht. Ienfloude fon Knupfer konnen in Steens Anweendenge fon Komposition un Faawe fuunen wäide. N uur Wälle fon Inspiration wieren Adriaen van Ostade un Isaac van Ostade, Moalere fon loundelke Szenen, do der woonden in Haarlem. Of Steen wuddelk leerde bie van Ostade is nit bekoand. In dät Jier 1648 gruundeden Jan Steen un Gabriel Metsu ju Lukasgilde foar Moalere in Leiden. Kuut deerätter wuud er Assistent fon dän berüümde Loundskupsmoaler Jan van Goyen un look in sien Huus ap dän Bierkade in Den Haag. An n 3. Oktober 1649 hilkede hie van Goyen sien Dochter Margriet, mäd
Dresden (sorbisk: Drježdźany; oulat uut dät ooldsorbiske Drežďany foar Sump- of Auwoold-Bewoonere) is ju Loundeshaudstääd fon dän Fräistoat Saksen. Ju lait in ju Dresdner Elbetoalwiedenge an do Uurgonge fon dän Buppe- tou dän Middelloop fon ju Elbe un fon dän Middelgebiergedräppel tou dät Nouddüütske Läichlound in dät Suude fon Aastdüütsklound. Dresden is dät politiske un kulturelle Säntrum fon n Deelstoat Saksen. Dresden lait an bee do Ougere fon de Elbe. Dät Säntrum fon ju Stääd lait ap n Hööchte fon 113 m buppe NN. Die hööchste Punkt is dän Triebenbierich un lait 383 m buppe NN. Groote Stääde do ticht bie Dresden lääse sunt (80 km) in dät Suudwääste, Leipzig (100 km) in dät Noudwääste, un Berlin (200 km) in dät Noude. 150 km suudelk fon Dresden lait ju tschechiske Haudstääd Prag, 230 km aastelk lait Breslau (Wrocław). Dresden heert tou ju düütsk/tschechiske Euroregion Elbe/Labe. Dät Klima is koold-mäitich bit kontinentoal. Do Suumere sunt woarmer as de düütske Truchsleek, do Wintere sunt koolder. Die truchsleek Temperatuur in Februoar is -1,7 °C un 18,1 °C in Juli. Die truchsleek Jiertemperatuur in ju Binnenstääd is 10,2 °C. Do maast wäite Mounde sunt Juli un August, mäd 61 mm per Mound. Dät Mikroklima
Ju UNESCO ferloant dän Tittel Waareldäärwe (Waareldkultuuräärwe un Waareldnatuuräärwe) an Steeden, do sik apgruund fon hiere Eensichoardegaid un hiere Authentizität deerfoar kwalifizierje un do fon do Stoaten foar dissen Tittel foarsloain wäide. Ju UNESCO ferloant dissen Tittel in dän Roome fon ju fon uur 185 Stoaten ratifizierde Waareldäärwekonvention fon 1972. Deermäd nimt ju UNESCO disse Steeden in ju Waareldäärwelieste ap. Uur Klassen sunt dät Waarelddokumentenäärwe (hääruutraagjende Dokumente fon de Moanskhaidsgeskichte) fon ju UNESCO un dät ieuwenfals ap ne Konvention (fon 2003) stuttede Immaterielle Waareldäärwe (t.B. Dons, Tjooter, Musik, mundelke Literatuur un Hondwierkstraditione). In uus Naite heert tou ju Lieste ju Wäädsee. Commons: Welterbe – Sammelenge fon Bielden, Filme un Heerdoatäie Doatenboank fon ju UNESCO mäd uumfangrieke Beskrieuwengen fon do eenpelde Steeden (englisch, französisch) Samlenge fon dät UNEP-WCMC mäd eenhaidelke Doatenbleedere tou aal Steeden fon dät Waareldnatuuraärwe blw. miskede Steeden Schätze der Welt – Hier kon me sik Dokumentationsfilme uur do maaste Kultuur- un Natuurtoankmoale mäd dät UNESCO-Prädikat as fjoondelsuure RealPlayer-Videos ankiekje un -heere Nationoales: Nationoale UNESCO-Kommissione: Düütsklound, Aastriek, Swaits
Pensilvanien offiziellen Noome „Commonwealth of Pennsylvania“ is n Buundesstoat in dät Aaste fon do Fereende Stoaten. Sin Noome häd dät fon William Penn. Pennsylvanien is een fon do Trättien Kolonien, do do Fereenigde Stoaten gruunded hääbe. In dät Aaste stat sien Skeed an New Jersey, in dät Suudaaste an Delaware, in dät Suude an Maryland, in dät Suudwääste an West Virginia, in dät Wääste an Ohio un in dät Noude an dän Buundesstoat New York un an dät Eriemeer. Aaltouhoope is Pennsylvania 119.283 km² groot. Paltsersk Philadelphia Pittsburgh Universität fon Pensilvanien (UPenn) Staatliche Universität fon Pensilvanien (Penn State) Commons: Pennsylvania – Sammelenge fon Bielden, Filme un Heerdoatäie
Tom Puss (holloundsk Tom Poes) is ju bekoandste Comicfiguur fon dän niederloundske Comicteekener Marten Toonder. Die anthropomorphe Koater Tom Puss wuud al 1938 äntwikkeld, ferskeen eerste oawers bloot in Argentinien un ju Tschechoslowakei. In do Niederlounde ferskeen Tom Puss toun eersten Moal dän 16. Meerte 1941 in dät Deegeblääd De Telegraaf. Al in ju trääde Foulge bie dän Telegraaf kreech Tom Puss mäd dän ieuwenfals anthropomorphe Boare Oliver Bommel n räägelmäitigen Beglaiter. Fon n 28. November 1947 bit toun Juni 1951 ärskeen in do Niederlounde mäd Tom Poes Weekblad n Comicwiekenblääd, dät ieuwenske dän Titelfiguur noch moor Protagoniste äntheelt. ref>Tom Poes Weekblad bie lambiek.net (nl.)</ref> Ju lääste Geskichte fon Tom Puss & Hr. Bommel ärskeen 1986. Waas ju Figuur fon dän Tom Puss toueerst foar litje Bäidene as Sielgruppe anlaid, so gjuchte sik die Comic in do 1960er un 1970er Jiere moor an Jungfoulk un junge Woaksene. Deerbuute wuud ju uk in Teekentrickfilme un as Wierwedreeger iensät. In n Ounfang äntheelten do Comics mäd Tom Puss neen Spräkbläisen, man die Text waas bloot unner do Bielden anoardend. Eerste 1945 wuude dät tiedwiese annerd. In dän düütsksproakigen Ruum ferskeen Tom Puss unner uur in do Jiere 1983 bit 1985 bie Carlsen.
Domínikos Theotokópoulos waas aan Moaler. Hie moalde toufäärme in dän Stil fon ju Skoule fon Kreta, ju dän oolde Ikonen-Stil mäd ju Renaissance fermiskede, leeter, as hie in Venedig un Rom waas, moalde hie in ju Renaissance, in Spanien moalde hie in dän Manierismus un ap't lääste is hie gjucht oainwillich wuden. Toufäärme waas hie Ikonen-Moaler ap Kreta. Kreta waas in düsse Tied unner ju Heerskup fon ju Republik Venedig, man ju Kultuur fon dät unnergeene byzantienske Riek wierkede noch ätter. Theotokópoulos heerde tou ju Skoule fon Kreta ju do Stile fon ju Renaissance un fon ju oolde Ikonen-Moaleräi ferboont. Dan geen wonnerde hie uut sien Heemoat uut un look truch do wäästelke Middelmeer-Lounde. Uut düsse Tied kumt uk sin Öökelnoome "El Greco", die hoolich spoansk un hoolich italieensk is: Uum 1565 begon hie, in ju Wierksteede fon Tiziano Vecellio ("Tizian") in Venedig tou wierkjen un stuude uk unner dän Ienfloud fon Jacopo Bassano un Jacopo Tintoretto. In 1570 geen hie ätter Rom wai, deer in düsse Tied ju Kunst fon Michelangelo in Moude waas. Dät wüül Theotokópoulos nit un look in 1577 toufäärme ätter Madrid, fon deer uut fääre ätter Toledo wai, deer hie bit tou sin Dood tou
Die Hümmling is n Geest bit tou 73 m buppe NN in dät Oamselound. Die Hümmling lait in dät Noude fon dät Oamselound, uungefeer 10 km aastelk fon ju Oamse. Fon dät Noude ätter dät Suude is dän Hümmling uungefeer 28 km, dät Gebiet is fon dät Wääste ätter dät Aaste wai sun 14 km groot. Dät Gebiet lait suudelk fon dät Kustenkanoal un begint in dät Noude bie Äästerweede, dät maast suudelke Täärp is Stavern. Ju Hümmlinger Sproake fon Loorp is beskrieuwen in Heinrich Book un Hans Taubken, ‘Hümmlinger Wörterbuch auf der Grundlage der Loruper Mundart’, Sögel 1993, 1998. Ju Region is bekoand uum do prehistoriske Steengreewe (Hunengreewe). In Äästerweede rakt et n Informationssäntrum foar dät fröiere KZ Äästerweede. Bie Suugel lait dät bekoande Slot Clemenswerth.
Katsushika Hokusai (葛飾北斎); Oktober of November 1760 - 10. Moai 1849) waas n Japanisken Holtsnitkunstler fon Ukiyo-e, ju traditionelle Japaniske Kunst fon dän Holtsnit. Hokusai häd binne aal Genren fon Ukiyo-e oarbaided, man ap berüümdeste wuud hie truch sien Londskupsoubieldengen. Tou sien bekoandste Wierke heere do Säksuntrütich Ansichte fon dän Bierich Fuji un do Hokusai Manga. Hokusai wuud gebooren in Edo (däälich Tokio) in dät njuugende Mound fon dät tjaande Jier fon ju Horeki-Periode. Uur sien Oolden is niks bekoand. As hie tjo Jiere oold waas, wuud hie as Bäiden annuumen fon Nakajim Ise, die der Speegele moakede foar dät Hoaf fon dän Shogun. Ap sien achttienste, as hie al wät Ärfoarenge hied mät Holtsnitdruk, fäng hie oun tou oarbaidjen in ju Wierksteede fon dän Ukiyo-e-Kunstler Katsugawa Shunso, die der sik uutlaid hiede ap Bielden fon Tjooterspielere. Deeruum dät hie artistisk n uur Meemenge hiede as sin Leerder, moaste hie 1785 ju Wierksteede ferläite. Hierätter koom ne Tied fon Äärmoud foar Hokusai. Man hie studierde daach fääre uum sik artistisk tou ferbeeterjen. Hokusai moakede Bielden foar Bouke un Holtsnitte mäd as wichtichste Subjekte dät Deegslieuwend in Japan un do japaniske Traditione un Soagen. Sien bekoandste Wierke moakede hie ätter sien
Een Luchtfoartjuuch is een Reewe, ju in ju Lucht foare kon. Dät rakt deer gjucht ferskeedene Funktsjoonswiesen, do me groaf iendeele kon in Luchtfoartjuuge, do sweerer sunt as ju Lucht (Fljoogere, Hoochskruuwere) , un wäkke, do lichter sunt as Lucht (Ballone un Luchtskiepe). Bee do Ideen sunt aller, as me toankt. Litje Skienfät-Ballone, do Kǒng-Míng-Skienfeete wuden al foar bolde twoduusend Jiere fon dän Chineesiske Politiker Zhūgě Liàng ärfuunen. Ju fäärme Ballonfoart mäd Moanskene an Boud waas in 1783, die groote Ballon waas fon do Bruure Mongolfier ärfuunen wuden. In ju Theorie wuden al foar moorere hunnert Jiere Luchtfoartjuuge uuttoacht, do sweerer sunt as Lucht, t.B. fon Leonardo da Vinci, man bit dät funktjoonierde, duurde dät noch een Tied. Albrecht Ludwig Berblinger, bekoand as "die Snieder fon Ulm" stoalde al in 1811 aan Glied-Fljooger foar, die oaintelk funktsjoonierde, man as hie deermäd uur ju Donau fljooge skuul, geen dät nit, uumdät deer do Wiend-Ferhooldnisse läip sunt. Deeruum is hie bloot uutlaached wuden. Loange Tied heelt me do Luchtskiepe foar ju Technik fon ju Toukumst, man däälich sunt do Fljoogere ap't wichtichste. Heetlucht-Ballon fon do Bruure Mongolfier Zeppelin NT ("Neuer Technologie") Glied-Fljooger fon Albrecht Ludwig Berblinger Aan moudeernen Fljooger
1842: Die twäide Seminolenkriech, in dän do Fereende Stoaten fersoacht häbe, do Seminolen uuttouroodjen af in Reservoate tou ferdrieuwen, eendet mäd aan Deel-Ärfoulch foar do USA. Wäkke fon do Seminolen sunt bit däälich in Florida blieuwen un häbe naan amtelken Free-Ferdraach mäd do USA moaked. 1919: Ju Weimarer Ferfoatenge loost dät Wät uur ju foarloopende Rieks-Moacht ou. 1947: Die Stoat Pakistan wäd uunouhongich fon Britisk-Indien. 1908: Friedrich Paulsen, noudfräisken Philosoph un Pädagoge. 2003: Helmut Rahn, düütsken Foutbaal-Spieler
Dät Spacelab was een wierferweendbeer Ruumtelabor, uum wietenskuppelke Fersäike in ju Sweereloosegaid tou moakjen. Dät waas bloot in een Space Shuttle, een Oard fon Ruumtefeer, tou bruuken. Deer kuude dät in dän Leederuum ienbaud wäide.
Edgar Allan Poe (bädden ap dän 19. Januoar 1809 in Boston, Massachusetts, USA; stuurwen ap dän 7. Oktober 1849 in Baltimore, Maryland) waas aan amerikoansken Skrieuwer, die foarallen foar sien gruusige Tälstere bekoand is. Man hie häd sik uk mäd ju Dichtenge fon Riemsele befoated. Edgar Allan Poe (Perlentaucher)
1858: Köönich Freerk Wülm IV. blift nominell Köönich uur't Prüüske Riek, man uurrakt sin Bruur, dän leetere Köönich un Kaiser Wülm I., ju Regentskup. 1949: Ju Gruundenge fon ju DDR skjucht truch ju Konstituierenge fon dän twäide Düütske Foulksräid fon ju Sowjetiske Besättengs-Soone as Provisoorisken Foulkskoomer; Tougliek wäd ju fon dän Foulksräid ap dän 30. Moai bewilligede Ferfoatenge tou ju Ferfoatenge fon dän näie Stoat ferkloord. Tou dän eerste Ministerpräsidänt wäd Otto Grotewohl kädden. 1979: Ju Bremer Gräine Lieste roaket as eerste gräine Paatäi Mandoate in een Loundsparlemänt un lukt mäd fjauer Ouoardende in ju bremiske Burgerskup ien. 2001: Unner dät Propaganda-Motto "Kriech juun dän Terror" beginne do USA dän Kriech juun do Taliban in Afghanistan. 1520: Alessandro Farnese, italieensken Kardinoal 1920: Georg Leber, düütsken Politiker fon ju SPD. 1849 - Edgar Allan Poe, amerikoansken Skrieuwer (tou Waareld keemen in 1809) 1873 - Knut Jungbohn Clement, noudfräisken Skrieuwer, Sproakwietenskupper un Nasjonoalist (tou Waareld keemen in 1803)
Hilaire Germain Edgar de Gas maasttieds bekoand unner dän Noome Edgar Degas (* 19. Juli 1834 in Paris; † 27. September 1917 juust deer) waas aan frantsöösken Moaler, die dän Impressionismus naistuude. Daach unnerskadt sik sien Moalwiese deerfon truch ju niepniemende Struktuurisierenge fon sien Bielden. Hie moalde maast Ljuude, man uk uurswät. Bielde fon een jung Wieuw Kuste bie Äbbe, moald sowät 1869 - 1870 Ballettprouwe, moald in 1873 Wieuw bie't Hiere-Keemen, moald uum 1894 Normdoaten: GND: 118524291 (OGND) | KB (Niederlounde): 068855184 | VIAF: 41863744
Édouard Manet (* 23. Januoar 1832 in Paris; † 30. April 1883 juust deer) waas aan frantsöösken Moaler, fon dän kweeden wäd, dät hie aan wichtigen Foarlooper fon ju moudeerne Moalerkunst waas. Bielde fon aan spoansken Sjunger, moald in 1860 Dät Mäddenmäil in't Gräine, moald in 1863 Bielde fon two Ljuude bie ju Seine in dät Täärp Argenteuil, moald in 1874 Bielde fon een Bar in do Foiles-Bergère, moald 1881-1882 Normdoaten: GND: 11857700X (OGND) | KB (Niederlounde): 068374461 | LCNAF: n79043160 | VIAF: 97379936
N Kluntje of Kandis is n Kristal fon Sukker, die fuul in Aastfräislound in dän Tee bruukt wäd. Kluntjes wäide tou dät swäiten fon Tee bruukt un hääbe ne groote Betjuudengen in ju aastfräiske Teekultuur. Traditionel is dän aastfräiske Tee mäd Kluntjes un ne bitje Molk. Sunner Kluntjes is Aastfräisentee neen Aastfräisentee, da de echte Smoak fon dän Tee bepeelt wäd truch do Kluntjes.
Bernhard Wilkens, Roupnoome: Hinnerksin, was Buur un woonde in Bäätholt, nit fääre fon ju oolde Bäätholter Skoule. Hie was hilked mäd Karola, geb. Awick, un hied two Dochtere, do däälich in Munster un in Wäästoverledingen woonje. Hie hied Dr. Marron Curtis Fort fuul uur Seeltersk un dät oolde Seelterlound fertäld un häd Biedroage läwerd tou dät Bouk "Saterfriesische Stimmen" fon Dr. Fort. Biedroage in: Marron C. Fort: Saterfriesische Stimmen, Ostendorp Verlag, Rhauderfehn 1990. Foulkskundelke Texte mäd düütske Uursättenge ut Skäddel (fertäld fon Maria Awick, Theodor Griep, Heinrich Kröger, Fokke Hämken, Leni Seeger, un Bernhard Wilkens), 196 Sieden A4.
Liliuokalani (Honolulu (Hawaii), 2. September 1838 - deer, 11. November 1917) waas Köönigin un läästen Monarch fon dät Köönichriek Hawaii. Ju wuud uk wäil Lydia K. Dominis naamd. Ap n 16. September 1862 hilkede ju John Owen Dominis, dän Gouverneur fon O'ahu un Maui. Liliuokalani hieren Bruur, Köönich Kalakaua stoorf dän 17. Januar 1891, wierap ju dän 29. Januar dän Thron besteech. Ju fersoachte ätter hiere Kröönenge n näi Gruundgesäts ientoufieren, deeruum dät ju ap dän Moment gultige Bayonet Constitution ju Gewalt fon dän Fürst gjucht ienskränkede un uk ju politiske Ienfloud fon ienheemske Hawaiianere. Die Sukkerhonnel twiske Hawaii un do Fereende Stoaten waas in Hounden fon ne Gruppe amerikoanske Geskäftsljuude, do der Hawaii sunner Stuts fon ju amerikoanske Regierenge fersoachten ientoudeelen bie do USA uum hieren Honnel tou beskutsjen. In dät Jier 1893 wuud ju Köönigin ousät un ne pro-amerikoanske Regierenge anstoald. Ju Obrigkaid fon do Fereende Stoaten ferkloorde ju Machtsuurnoame foar uungültich un bood Liliuokalani hieren Throon an, as ju aal do Feroantwoudelken foar dän Coup pardonierje wüül. Ju Köonigin liende dät Bod ou weegen ju Gewalt ju anwoand waas bie hiere Ousättenge; Präsident Grover Cleveland laide ju Seeke foar an dän Amerikoanske Kongres, die der fluks ju
Mustafa Kemal Atatürk (* 19. Moai (nit seeker) 1881 in Thessaloniki, † 10. November 1938 in Istanbul) waas die turske Stoatsgruunder un eerste Präsident fon ju Turkäi. Normdoaten: GND: 118650793 (OGND) | KB (Niederlounde): 068926839 | LCNAF: n80044800 | VIAF: 87758727
Makbule Hande Özyener beeter bekoand as Hande Yener (bädden dän 12. Januoar, 1973, Istanbul, Turkäi) is een turske Sjungerske un Songskrieuwerske. Senden İbaret (2000) Sen Yoluna... Ben Yoluma... (2002) Aşk Kadın Ruhundan Anlamıyor (2004) Apayrı (2006) Nasıl Delirdim? (2007) Hipnoz (2008) Hayrola? (2009) Hande'ye Neler Oluyor? (2010) Hande'yle Yaz Bitmez (2010) Teşekkürler (2011) Rüya (2012) Extra (2001) Hande Maxi (2006)
1904: In dän beginnde Apstound fon do Herero un Nama in Düütsk Suudwäästafrikoa fernäile do Herero mäd een Iersenboanbrääch bie Osona un een Telegroafenferbiendenge wichtige Ferbiendengen ätter Windhoek. 1919: Eende fon dän Spartakus-Apstound. Hie is fon "Freikorps" in dän Apdraach fon ju Regierenge blouderch deelsloain wuden. 2010: Bie een Äidbieuwjen in Haiti stierwe sowät twohunnerttwintichduusend Ljuude, moor as een Million hääbe neen Huusenge moor. 1973: Hande Yener, turkske Sjungerske
Sranan (uk Surinamisk, Taki-taki, Surinaams of Sranan Tongo, «ju surinamiske Sproake») is ne Sproake, ju der as Muursproake boald wäd fon 120 000 Moanskene in dät suudamerikoanske Lound Suriname. Dät is ne Kreolesproake mäd Elemente uut foarallen Niederloundsk, Ängelsk, Portugiesisk un ferskeedene zentroal- un wäästafrikoanske Sproaken, oawers dät rakt uk Elemente uut dät Spoanske, Frantsööske, Hindi, Javanesiske, Chinesiske un ferskeedene indiske Sproaken. Düütsklound - doysrikondre Huund - dagu Kat - puspusi Moundai - munde njuugen - neygi soogen - seybi Sproake - tongo Woudebouk - wortubuku Wi Tata na hemel, joe nem moe de santa ! Joe kondre moe kom ! Joe wani moe go doro na grontapo so leki na hemel ! Gi wi tidei da njanjam vo wi ! Gi wi pardon vo dem ogri, di wi doe, so leki wi toe de gi pardon na dem soema, disi doe wi ogri ! No meki wi kom na ini tesi ! Ma poeloe wi na da ogriwan ! Bikasi ala kondre da vo joe en ala tranga nanga glori da vo joe, teego. Amen . Woudebouk Seeltersk <-> Sranantongo. Uur Woudebouk Seeltersk - Sranantongo. (foarallen Lounde).
Ju Unnergjuchtsgeskichte fon Skäddel begint aal in dät 17. Jierhunnert. Däälich häd Skäddel ne Gruundskoule, ju häd dän Noome "Litje Skoule Skäddel". Uut 1613 is deer n Dokument, dät die Pestoor do Bäidene Unnnergjucht rakt. Siet dän 1. Nov. 1657 wieren deer 2 Jesuiten in't Seelterlound un deer wuuden two Skoulen iengjucht, een in Roomelse un een in Skäddel. Ju eerste Skoule wuud 1658 baud, die eerste Koaster waas Hermann Kiep. Deer wäd begjucht, dät deer in een Jierhunnert bloot Koastere mäd dän Noome Janssen wieren, dät waas fielicht in dät 18. Jierhunnert. 1812 wuud deer ne näie Skoule baud, ju häd 792 Taler kosted. In dät Jier 1855 wieren deer 157 Sköilere bie Koaster Bergemeister in dän Unnergjucht. Koaster Bergemeister waas uur 50 Jiere an ju Skäddeler Skoule, fon 1827 bit 1878. 1881 keem deer ne twäide Klasse bie. 1906 wuud ne näie Skoule mäd 2 Klassen baud, 1936 wuud ju Skoule ap 4 Klassen fergratterd. 1909 waas deer n Koaster Schrand. Fon 1940 bit 1950 waas ju Skoule sleeten. 1969 koomen do Bäidene fon Bäätholt un fon ju evangeelske Skoule deerbie. 1973 wuud ju Skoule ne Gruundskoule. 1996 un 2002 wuud ju Skoule wier fergratterd un deer wieren
Motörhead is n rockkoppel uut Änglound. Meegliedere fon dän Koppel wieren: Lemmy Kilmister Philip Campbell Mikkey Dee Motörhead (1977) On Parole (1979) Overkill (1979) Bomber (1979) Ace of Spades (1980) Nö Sleep 'til Hammersmith (1981) Iron Fist (1982) Another Perfect Day (1983) No Remorse (1984) Orgasmatron (1986) Rock 'n' Roll (1987) Nö Sleep at All (1988) 1916 (1991) March ör Die (1992) Bastards (1993) Sacrifice (1995) Overnight Sensation (1996) Snake Bite Love (1998) Everything Louder Than Everything Else (1999) We Are Motörhead (2000) Hammered (2002) Live at Brixton Academy (2003) Inferno (2004) BBC Live & In-Session (2005) Kiss of Death (2006) Motörizer (2008) The Wörld is Yours (2010) Aftershock (2013) Bad Magic (2015) Eat the Rich (1987) Lemmy: 49% Motherfucker, 51% Son of a Bitch (2010)
1935 - Do Nürnbieriger Rassenwätte („Gesetz zum Schutze des deutschen Blutes und der deutschen Ehre“, „Blutschutzgesetz“, Reichsbürgergesetz) kuume uut. 1981: Ägypten wiest dän Boskupper fon ju Sowjetunion un säks uur Diplomoaten uut, do bääte een Fersweerenge fon ju Regierenge fon Anwar as-Sadat stounde skällen. 2014: In't kurdiske Noude fon Syrien begint ju Slacht uum Kobanê. Do Terroristen fon dän Islamiske Stoat wollen Kobanê (kurdisken Noome, arabisk: Ain al-Arab) ärooberje un do kurdiske Foulksferdäägengseenhaide (YPG) ferdäägenje ju Stääd. 2017: Cassini Huygens, een Ruumtefoart-Mission fon ju NASA in Touhoopewierk mäd ju ESA, eendet mäd dän ploanden Ientreed fon ju Sonde in ju Atmosphäre fon dän Saturn. 1890: Agatha Christie, ängelske Skrieuwerske 1824: Josef Hergenröther, düütsken katoolsken Säärken-Historiker un Kardinoal
1345: In ju Slacht bie Warns winnen do Fräisen huushooch uur do Holloundere. Wilhelm IV. fon Hollound wäd deerbie dooded. 1580: Francis Drake kumt fon sien tjojierige Waareld-Uumsailenge tourääch ätter Änglound. 1991: Dät Experimänt Biosphäre 2 (die Fersäik, aan fon ju Äidatmosphäre ousleetenen Lieuwendsruum mäd ferskeedene Ökosysteme tou ärhoolden) begint. 2021: Ju Buundesdais-Köär, Köär fon dät Berliner Ouoardendenhuus, Lounddais-Köär in Mecklenbuurich-Foarpommern, Kommunoalköär in Läichsaksen un Lounddais-Köär in Bupper-Aastriek wäide ouheelden. 1791: Théodore Géricault, Moaler fon ju Romantik 1981: Collien Ulmen-Fernandes, düütske Wiedkieker-Moderatorinne 1981: Serena Williams, Tennis-Spielerske 2021: José Freire Falcão, brasilioansken roomsk-kathoolsken Kardinoal un Äärts-Biskop fon Brasília
Ouddorp is n Täärp in ju Provinz Suudhollound in do Niederlounde. Dät Täärp lait ap Goeree-Overflakkee an ju Noudsee. 1747 - 1.286 1815 - 1.796 1840 - 2.469 1895 - 2.724 1940 - 3.705 1966 - 4.322 1997 - 5.790 2009 - 6.047 Blaeuwe Huus in 2006 Räidhuus Commons: Ouddorp – Sammelenge fon Bielden, Filme un Heerdoatäie Website Ouddorp (nl, än)